Адукацыйна-асветніцкі патэнцыял беларускай прафесійнай культуры: гісторыка-культуралагічнае даследаванне

ПРАФЕСІЙНАЯ КУЛЬТУРА, АДУКАЦЫЯ, АСВЕТНІЦТВА, ГІСТАРЫЧНАЯ ЭВАЛЮЦЫЯ, НАРОДНАЯ КУЛЬТУРА, ЛІТАРАТУРА, ВЫЯЎЛЕНЧАЕ МАСТАЦТВА, МУЗЫКА, ТЭАТР

Адукацыйна-асветніцкі патэнцыял беларускай прафесійнай культуры: гісторыка-культуралагічнае даследаванне [Тэкст]: справаздача аб НДР (заключ.): /БДПУ; кір. Дубянецкі Э.С.; выкан.: Т.В. Вашкевіч. - Мн., 2010. – 79 с., 1 дадатак. - Бібліягр.: С. 71-74 (78 найм.). - № ГР 20061860.

**Аб’ект** - беларуская нацыянальная культура і адукацыйна-асветніцкая сістэма як адзінае непарыўнае цэлае.

**Мэта** – комплексны аналіз генезіса і гістарычнай эвалюцыі прафесійнай і народнай культур ва ўзаемасувязі з развіццём сістэмы адукацыі і асветніцтва Беларусі; даследаванне асветніцкага патэнцыялу розных відаў мастацтва.

**Метады і метадалогія**: гісторыка-генетычны, гісторыка-параўнальны, структурна-сістэмны і сінхронна-дыяхронны, а ў аснову метадалогіі пакладзены прынцыпы сістэмнасці і гістарызму.

**Вынікі.**  Праведзены ўсебаковы аналіз станаўлення і гістарычнага развіцця беларускай прафесійнай культуры. Зроблены наступныя высновы: 1) генезіс культуры і адукацыйна-асветніцкай сістэмы адбываўся пераважна ў перыяд сярэдневякоўя, калі фарміраваліся асноўныя віды і жанры айчыннай культуры (архітэктура, музыка, літаратура, выяўленчае мастацтва); 2) для далейшай гістарычнай эвалюцыі культуры і адукацыйна-асветніцкай сферы было характэрна паступовае нарастанне працэсаў узаемадзеяння паміж гэтымі дзвюма надзвычай важнымі сферамі жыццядзейнасці беларускага грамадства; найбольш актыўнымі падобныя ўзаемаўплывы былі ў эпоху Рэнесансу і ў Навейшы час (найперш у пачатку і ў канцы 20 ст.); 3) беларуская народная культура яшчэ пачынаючы з эпохі сярэдневякоўя пачала аказваць пэўнае ўздзеянне на станаўленне і развіццё прафесійнага мастацтва і адукацыйна-асветніцкай сферы; 4) у сферы ўзаемадзеяння прафесійнай культуры і адукацыі ў мінулым і ў сучасны перыяд мелі месца як станоўчыя моманты, так і праблемныя сітуацыі; разнастайныя праблемы былі абумоўлены некаторымі асаблівасцямі нацыянальна-моўнай і этнакультурнай палітыкі – напр., актыўнымі працэсамі паланізацыі і русіфікацыі беларускага народа ў мінулыя стагоддзі. Прапанаваны некаторыя шляхі павышэння адукацыйна-аветніцкага патэнцыялу прафесійнай культуры Рэспублікі Беларусь: папулярызацыя атрэфактаў айчыннай культуры ў сродках масавай інфармацыі (тэлебачанне, радыё, Інтэрнет); актыўнае “ўкараненне” самых істотных культурных каштоўнасцей у адукацыйна-выхаваўчы працэс; усямерная матэрыяльная і фінансавая падтрымка устаноў культуры і адукацыі з боку дзяржавы, недзяржаўных структур і прыватных асоб (мецэнатаў, філантропаў).

**Ступень укаранення.** Вынікі даследавання выкарыстаны у навучальным працэсе БДПУ.

**Вобласць выкарыстання:** навучальны працэс.